JWD พุ่งแรง 13% “ออลไทม์ไฮ” โบรกฯมองรับส่งออกฟื้น ชี้กำไรปีนี้โตเด่น
JWD พุ่งแรง 13% ทำนิวไทม์ไฮ โบรกฯมองรับประโยชน์จากส่งออกฟื้นและเสรษฐกิจโลกฟื้นตัว พร้อมเติบโตทั้งภายในและการทำ M&A จากภายนอก มั่นใจกำไรปีนี้เติบโตเด่น
30 มิ.ย. 2564

ผู้สื่อข่าวรายงานว่า วันนี้ (30 มิ.ย.64) ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 10.14 น. อยู่ที่ระดับ 16.00 บาท บวก 1.80 บาท หรือ 12.68% โดยทำจุดสูงสุดที่ 16.60 บาท และทำจุดต่ำสุดที่ระดับ 15.10 บาท มูลค่าการซื้อขาย 944.97 ล้านบาท ซึ่งสามารถปรับตัวขึ้นทำออลไทม์ไฮ
 
ทางด้าน บล.ทิสโก้  ระบุในบทวิเคราะห์ว่าทาง JWD มีประเด็นน่าสนใจส่วนหนึ่งเป็นผู้นำการให้บริการโลจิสติสก์และซัพพลายเชน แบบครบวงจรในภูมิภาคนี้ โดยคาดจะได้ประโยชน์จากการส่งออกและศก.โลกที่ฟื้นตัว และมีการเติบโตทั้งจากภายในและการทำ M&amp;A จากภายนอก ซึ่งจะช่วยหนุนการเติบโตที่มั่นคงในระยะยาว ทั้งนี้คาดกำไรหลักปีนี้และปีหน้าจะเติบโตสูง เพิ่มขึ้น 27% และเพิ่มขึ้น 25%  ตามลำดับ